พนักงานได้เฮธอส.ให้โบนัสสูง6.5เดือน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ธอส. โวได้ กรรมการทำงานดีจนมีกำไร แถมยังนำรายได้ส่งเข้าคลังกว่า 2,200 ล้านบาท 
นายนริศ ชัยสูตร ประธานคณะกรรมการ ธนาคารอาคารสงเคราะห์ (ธอส.) เปิดเผยว่า ธอส. มีกำไรสุทธิในปี 2552 ก่อนหักโบนัส 5,620 ล้านบาท โดยจะจ่ายโบนัสให้พนักงานคนละ 6.5 เดือน ซึ่งถือว่าดีที่สุดในบรรดาธนาคารรัฐด้วยกัน
พร้อมคาดว่าจะสามารถนำส่งเป็นรายได้แผ่นดิน 40% ของกำไรสุทธิก่อนหักโบนัส คิดเป็นเงิน 2,248 ล้านบาท 
ทั้งนี้ ที่ผ่านมา ธอส. ได้นำส่งรายได้แผ่นดินงวดแรกไปแล้ว 835 ล้านบาท คาดว่าจะนำส่งเพิ่มอีกจำนวน 1,412 ล้านบาท ในช่วงหลังจากนี้ 
“ปี 2552 ธอส. เจอปัญหาหนักมากทั้งด้านเศรษฐกิจและการ บริหารภายใน ทั้งเรื่องการวางระบบคอร์แบงกิงและการทุจริตของพนักงาน แต่ด้วยความเอาใจใส่ของคณะกรรมการธนาคาร ฝ่ายบริหาร และพนักงาน ที่ได้ร่วมมือกันทำให้ฝ่าฟันวิกฤตของธนาคารไปได้ ทำให้ ธอส. สามารถมีรายได้นำส่งแผ่นดินแล้ว ยังเพียงพอที่จะจ่ายโบนัสให้กับพนักงานที่ช่วยกันทุ่มเททำงานในปีที่ผ่านมา” นายนริศ กล่าว
สำหรับผลการดำเนินงานของ ธอส. ในปี 2552 ที่ผ่านมาว่า ธนาคารมีสินทรัพย์รวมกว่า 6.92 แสนล้านบาท เพิ่มขึ้น4.28% เมื่อเทียบกับปีก่อน และได้ปล่อยสินเชื่อใหม่ให้แก่ประชาชนลูกค้ารายย่อยได้ทั้งสิ้น1.62 แสนบัญชี เป็นเงินทั้งสิ้น 1.02 แสนล้านบาท หรือคิดเป็นสินเชื่อเฉลี่ยรายละ 6.34 แสนบาท โดยมีหนี้ที่ไม่ก่อให้เกิดรายได้ (เอ็นพีแอล ) ที่ไม่รวมลูกหนี้ดำเนินคดีรอรับคืนกว่า 5.86 หมื่นล้านบาท คิดเป็น 9.38% ของสินเชื่อรวม ซึ่งลดลงจากปลายปี 2551 ที่มีเอ็นพีแอลจำนวน 6.29 หมื่นล้านบาท บาทหรือ 10.56%